**Прыпадабненне шыпячых гукаў да свісцячых**

Агульна вядома, што ў беларускай мове асноўны прынцып вымаўлення - фанетычны, то бок, як чуецца, так і пішацца - і адпаведна ў зваротным парадку тое самае - як пішацца, так мусіць і вымаўляцца. Аднак прынцып гэты не ўніверсальны і ёсць нямала выпадкаў, калі адбываецца несупадзенне напісання з вымаўленнем, абумоўленае рознымі фанетычнымі працэсамі. Сярод такіх выпадкаў і асіміляцыйная мяккасць (калі мяккі знак не пазначаецца, але зычны гук перад іншымі зычнымі мусіць вымаўляцца мякка), і яканне ў прыназоўніку *без* і часцінцы *не*, і цэлы шэраг прыпадабненняў у групах зычных гукаў. Сёння спынімся на апошніх, і сярод іх - менавіта на прыпадабненні шыпячых да свісцячых. Да шыпячых мы адносім гукі ***ш, ж, дж, ч***, а да свісцячых - ***с, з, дз, ц*** і іх мяккія варыянты. На жаль, пачуць правільнае гучанне такіх спалучэнняў не заўсёды можна нават ад дыктараў радыё і тэлебачання, што ўжо казаць пра звычайных людзей... Дык як правільна вымаўляць па-беларуску - к*упаесся* ці *купаешся*? У *лыжцы* ці ў *лысцы*? На *пеццы* ці на *печцы*? *Нясвіжскі* ці *нясвіскі*?

Паводле нормаў беларускага вымаўлення:

1. у дзеясловах спалучэнні ***ЖС*** і ***ШС*** вымаўляюцца як доўгі мяккі **[С̅’] = СС:** ***купае[СС]я (купаешся), апранае[СС]я (апранаешся);***
2. у прыметніках спалучэнні ***ЖС*** і ***ШС*** вымаўляюцца ўжо як цвёрды непадоўжаны **[С]:** ***нясві[С]кі (нясвіжскі);***
3. спалучэнні ***ЖЦ і ШЦ*** вымаўляюцца як **[СЦ]: *у лы[СЦ]ы (у лыжцы);***
4. спалучэнне ***ЧЦ*** вымаўляецца як доўгі цвёрды **[Ц̅] = ЦЦ*: на рэ******[ЦЦ]ы (на рэчцы).***

**Заданне**

***Перакладзіце словы і пазначце, як вымаўляюцца ў іх спалучэнні “шыпячы + свісцячы”:***

Беловежский - белавежскі (белавеСкі)

На щечке - на шчочцы (на шчоЦЦы)

На доске - на дошцы (на доСЦы)

Смеешься - смяешся (смяеССя)

В печке - у печцы (у пеЦЦы)

Сестричке - сястрычцы (сястрыЦЦы)

Чешский - чэшскі (чэСкі)

В ручке - у ручцы (у руЦЦы)

Наконец - нарэшце (нарэСЦе)

Моешься - мыешся (мыеССя)

На веревочке - на вяровачцы (на вяроваЦЦы)

В бочке - у бочцы (у боЦЦы)

Добрушский - добрушскі (добруСкі)

Готовишься - рыхтуешся (рыхтуеССя)

В кормушке - у кармушцы (у кармуСЦы)

Латышский - латышскі (латыСкі)

Дочке Аннушке - дачцэ Ганначцы (даЦЦэ ГаннаЦЦы)

***Упішыце патрэбнае слова ў прыказку ці прымаўку, знайдзіцце несупадзенне ў вымаўленні груп зычных:***

На кожнае чханне не н… - наздароўкаешся (СС)

Упрошваючы не н… амілуешся - намілуешся (СС)

Даганяючы не н… - нацалуешся (СС)

Не смуціся, страціўшы, не ц… , знайшоўшы - цешся (СС)

Не капай на каго ямы, бо сам у… - увалішся (СС)

Не гатуй людзям пятлі: сам п… - павесішся (СС)

Баючыся ваўкоў, з… без грыбоў - застанешся (СС)

Дзе баліць, там і в… - вытнешся (СС)

С…  ў сук - з'ясі і саломы пук - сагнешся (СС)

Што змоладу н… , на старасць як знойдзеш - навучышся (СС)

Ад абяцанкі не р… - разжывешся (СС)

Снегу на Каляды не д… - дапросішся (СС)